TV2/Nord gik tirsdag på jagt efter vurderinger af sommervejret på de nordjyske strande.

Det nordjyske sommervejr har langt fra levet op til turisternes forventninger. Eller har det? Det tog vores reporter tirsdag ud for at finde ud. Selvom det ikke vrimlede med gæster på strandene i Blokhus, Frederikshavn eller Hals, lykkedes det alligevel at finde turister, som gav karakter til årets sommervejr. Reglerne var simple. Med én solbrille dumpede man Nordjyllands vejrguder, mens fem solbriller var topkarakter til sommervejret. I videoen her over artiklen kan du se indslaget, som blev sendt i tirsdagens 19.30-udsendelse.